Publication: Magyar Közlöny
Issue: MK-2010-4 (Year: 2010, Number: 4)
Era: contemporary
Section: 6. számú melléklet a 4/2010. (I. 19.)OKM rendelethez
Paragraph Index: 1304

d) Specifikum 2. A komplex szakértõi vizsgálatot végzõk ille té kességi köre 2.1. Gyógypedagógus A gyógypedagógus kompetenciája a fogyatékosság és a megismerõ funkciók vagy a viselkedésfejlõdésének tartós és súlyos rendellenessége (a továb biak ban: MFVFR) megállapítása során: Felveszi és értelmezi az anamnézist nevelési szempontból Vizsgálja a gyermek, tanuló/fiatal: – a teljesítményét annak tükrében, hogy a gyermeket/tanulót/ifjút milyen pedagógiai kedvezõ/kedvezõtlen hatások érték, – a társuló fogyatékosságainak meglétét, – a különleges gondozása szükségességét gyógypedagógiai vizsgálati eszközökkel (mozgás, rajz, beszéd, általános tájékozottság, szociális érettség stb.), – a kedvezõ fejlesztési/nevelési-oktatási/terápiás színtér, intézmény lehetõségét, majd kijelöli azt. Vizsgálja és megítéli: – a kompenzáció, korrekció, felzárkóztatás lehetõségeit, a fejlesztési, nevelési-oktatási, terápiás esélyeket, – a taníthatóság, a gyakorlékonyság mértékét, a segítségnyújtás típusát, és felhasználásának mértékét. Biztosítja a kapcsolattartást a különleges gondozást szervezõ, irányító, ellátó intézményekkel, szakemberekkel. Részt vesz a végsõ vélemény megalkotásában, a szakértõi vélemény megírásában, amelyet aláírással hitelesít. 2.2. Pszichológus A pszichológus kompetenciája a fogyatékosság és az MFVFR megállapítása során: – a vizsgálat során gyûjtött adatok pszichológiai szempontú értelmezése, – a pszichológiai próbamódszerek alkalmazása, – a próbamódszerek minõségi értékelése, – a teljesítményprofilok értelmezése, – a teljesítmények mögött álló pszichés mechanizmusok megismerése, – a teszteredmények összehasonlítása: a különbözõségek és azonosságok értelmezése, – a végsõ vélemény megalkotásában, a szakértõi vélemény megírásában való révétel. A pszichológus a gyermek, tanuló, fiatal megítélésekor arra törekszik, hogy optimális feltételek (kellõ motiváció, bizalmi légkör, tárgyi körülmények) mellett derítse ki a teljesítménybeli maximumot és minimumot, valamint azt, hogy az aktuális teljesítmények hátterében milyen képességek, személyiségjegyek, illetve milyen teljesítményt befolyásoló egyéb körülmények állnak fenn. A pszichológus további ille té kességei: – javaslattétel pszichoterápiás kezelésre, családterápiára, – a pedagógus és a gyermeki interakciók optimális kialakításának kezdeményezése, segítése, – segítségnyújtás a gyermekkel, tanulóval kapcsolatban lévõ pedagógusok számára az állapot pontos megértésében, a megfelelõ attitûd kialakításában, – támogatás a gyermek családi, iskolai szocializációs beilleszkedésének, partnerkapcsolatainak rendezésében. 2.3. Orvos Az orvos kompetenciája a fogyatékosság és az MFVFR megállapítása során a kóreredet megállapítása, a szomatikus és idegrendszeri állapot feltárása és jellemzése: – a gyógypedagógus-pszichológus által felvett anamnézis áttekintése és kiegészítése az orvosi szempontból szükséges (kóreredetre, a gyermek biológiai-környezeti fejlõdési feltételeire utaló) információkkal, – a korábban bekért/hozott orvosi vizsgálati dokumentumok (pl. a gyermekkel kapcsolatos kórházi zárójelentések) tanulmányozása, – az „alap” (a gyermek általános egészségi státuszával kapcsolatos) vizsgálatok, illetve az „alap” neurológiai-pszichiátriai státusz leírásához szükséges vizsgálatok elvégzése, – diagnózis felállítása, az orvosi státusz, vélemény leírása (a BNO, FNO, DSM-IV. figye lembevétele), – további vizsgálatot, szakorvosi vizsgálatot javasol/kér, – orvosi szempontú tanácsot ad, illetve orvosi terápiás eljárásokat javasol, – a közvetlen hozzátartozóknak a gyermekkel kapcsolatos további teendõkrõl tájékoztatást nyújt, – az orvosi összefüggések tekintetében konzultál a gyógypedagógusokkal-pszichológusokkal a szakvélemény kialakításáról, – a szakértõi véleménybe megírja, illetve ellenõrzi az orvosi vizsgálatok tartalmát. A képzéshez kötött vizsgálati eszközök használatához elengedhetetlen a gyógypedagógus, pszichológus, orvos alapvégzettség mellett az eszköz használatára jogosító képzettség. 3. A komplex szakértõi vizsgálat részterületei A vizsgálat megtervezése és az eszközök kiválasztása során – támaszkodva az elõ ze tesen rendelkezésre álló anyagokra és adatokra – az alábbi szempontokat szükséges mérlegelni: – Az eset egyértelmûsége/bonyolultsága – A rendelkezésre álló idõ és eszközök – A gyermek, tanuló életkora, terhelhetõsége, teherbírása – Saját szakmai felkészültség, gyakorlat, diagnosztikus ismeretek 3.1. Az elõzmények feltárása Panaszfeltárás Jelen állapot (kikérdezés, dokumentáció elemzés) Anamnézis/élettörténet (kikérdezés, dokumentáció elemzés) 3.2. A gyermek aktuális állapotának értékelése A pszichés funkciók és képességek vizsgálata – Az átfogó intellektuális képesség, – A kognitív funkciók – Az adaptív viselkedés (szociális érettség). A szerzett ismeretek körének vizsgálata – Az iskoláskor elõtti ismeretek, – Az iskolai készségek vizsgálata A személyiség megfigyelése, jellemzése Orvosi vizsgálat – Háziorvos számára jogszabályban elõírt életkorhoz kötött szûrõvizsgálatok dokumentációjának kiértékelése – A rendelkezésre álló zárójelentések, orvosi vizsgálati eredmények elemzése – Általános orvosi, gyermekneurológiai, gyermek- és ifjúságpszichiátriai vizsgálatok lefolytatása 4. A komplex szakértõi vélemény kialakításának általános szempontjai A szakértõi vélemény komplex gyógypedagógiai-pszichológiai-orvosi vizsgálat során gyûjtött adatok alapján készíthetõ el. 4.1. A szakértõi vélemény kialakításának menete Az adatok értékelése, értelmezése, rendszerezése – az adatok bírálata, összevetése, rendezése, kiválogatása, – az adatok közötti lényegi, a véleményalkotást elõrevívõ összefüggések az adott fogyatékosságra/zavarra/ rendellenességre jellemzõ együttjárások keresése, – a vélemény szerkezeti felépítéséhez igazodó bizonyító tények/adatok kiemelése. A vélemény (diagnózis) kialakítása A komplex diagnózis (a komplex gyógypedagógiai, pszichológiai és orvosi vélemény) a belsõ és külsõ hatások következtében létrejött fogyatékosság, zavar (azok jellegének, fokának, kimenetelének) megállapítása , vagy kizárása. A sajátos nevelési igény megállapítása vagy kizárása A vélemény alapján a különleges gondozáshoz való jogosultság megállapítása. 4.2. A tenni valók megállapítása (javaslattétel) A javaslattétel tartalmazza: – Az intézményes ellátásra vonatkozó javaslatot: a korai fejlesztésre, fejlesztõ felkészítésre, fejlesztõ iskolai oktatásra óvodai nevelésre, iskolai nevelésre, oktatásra rendelkezésre álló intézmény nevesítését – Minden olyan intézményes fejlesztést kiegészítõ lehetõséget, amelynek igénybevétele szintén javasolt a gyermek számára az optimális fejlõdése szempontjából 5. Szakértõi vélemény tartalma Azonosító adatok: a vizsgált személy, szülõ, gondviselõ, intézmény. A vizsgálat elõzményei: – Problémafelvetés, a vizsgálatkérõ, a szakértõi vélemény készítés indítékai, a probléma, panasz, a panasz gyakorisága, intenzitásának leírása, korábbi vélemények összefoglalása – A vizsgálat célja: kérés, igény elvárás megjelenítése – Anamnézis: születés körüli adatok, fejlõdést meghatározó tényezõk (családi és szociális, betegségek, korábbi orvosi vizsgálatok eredményei, pedagógiai-nevelési feltételek, korábbi pszichológiai értékelések, kezelések, terápiák, fejlesztések gyakorisága, intenzitása, helye, személyi feltételei) Vizsgálati tények: – Eljárások, módszerek megnevezése – A viselkedésre vonatkozó megállapítások (fizikai megjelenés, habitus, magatartás, figyelem-orientáció, érzelem, együttmûködés, feladathoz való viszony, motiváció, a viselkedés változása a megerõsítõ stratégiákra, stresszt kiváltó körülmények, a viselkedés jelentõs eltérései) – A komplex vizsgálati eredmények – általános intelligenciavizsgálatok, – kognitív funkciók (végrehajtó funkciók, figyelem, koncentráció, orientáció, receptív és expresszív beszéd, érzékelés, észlelés, motorium, vizuomotoros organizáció, tanulás, emlékezet), – a gyermek tanult, szerzett ismereteinek köre, tudásszintje (utánzáson, megértésen, aktív beszéden alapuló ismeretek, olvasás, írás- helyesírás, számolási készség, általános tájékozottság), – adaptív viselkedés (önállóság, társas kapcsolatok, beilleszkedés, önkontroll, játék, szabadidõ szervezése). Megállapítások: – Összegzõ komplex vélemény (az okok és következmények összefoglalása, a fogyatékosságokra, zavarokra vonatkozó megállapítások) – A sajátos nevelési igénnyel kapcsolatos megállapítások (igényjogosultság megállapítása) – A különleges gondozásra való jogosultság megállapítása (az ellátás intézményes módja: külön/együtt, a rehabilitációs/fejlesztõ foglalkozásokhoz való jog, a csoport/osztálylétszámba történõ beszámítás) Javaslatok: – A rehabilitációs/fejlesztõ foglalkoztatások (rendszeresség – heti óraszám, forma – egyéni/csoportos, tartalom – komplex/speciális funkciókra irányuló, terápiás eljárások megnevezése, szakemberszükséglet) – Tanulásszervezési, módszertani, pedagógiai javaslatok – Pedagógiai értékelésre, minõsítésre vonatkozó javaslatok (mentesítések, egyéb többletkedvezmények, pedagógiai segítségnyújtás, idõ, eszköz, egyéni pedagógiai tervezés, nyomon követés) – A gyermek ellátásában, fejlesztésében részt vevõk együttmûködésére vonatkozó javaslatok – Javaslatok a szülõk számára (a szakértõi vélemény szülõ számára érthetõ összegzése, a gyermek problémájának elfogadását segítõ tanácsok, az iskolával való együttmûködésre vonatkozó javaslatok, nevelési, a gyermek családi szerepeinek megerõsítése, a szülõ bevonása a gyermek fejlesztésébe, tájékoztatás a segítõ civil szervezetekkel való kapcsolatteremtés lehetõségeirõl, jelentõségérõl) – Részletes fejlesztési javaslatok Óvodai nevelésére, iskolai nevelésére-oktatására (csoport/osztályfok meghatározásával), korai fejlesztésére, gondozására, fejlesztõ felkészítésére javasolt intézmény megnevezése, a beíratás idõpontjának meghatározása. A hivatalból elrendelt kötelezõ felülvizsgálat idejének, helyének megjelölése, a felülvizsgálatot végzõ pedagógiai szakszolgálat megjelölése. A vizsgálati véleményben foglaltakkal kapcsolatban a szülõ véleménye (elfogadás, vagy elutasítás tényének rögzítése). Tájékoztatás a szülõ, gondviselõ számára a jogorvoslat lehetõségérõl. 6. A gyógypedagógiai pszichodiagnosztikus tevékenység feladatai 6.1. Értelmi fogyatékosság (átfogó intellektuális képességzavar) megállapítása Diagnosztikus kritériumok:

Source: https://magyarkozlony.hu/hivatalos-lapok/4f0f2918284629bc3803d33f685ca40ba4434d85/dokumentumok/714252b89536690782f7200d6b0e61a2f5777ac1/letoltes